ddrg/super_eurlex huggingface dataset:
Sodba Splošnega sodišča z dne 7. julija 2021 – Arbuzov/Svet

(Zadeva T-267/20) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2021/C 329/30)

Jezik postopka: češčina

Stranki

Tožeča stranka: Sergej Arbuzov (Kijev, Ukrajina) (zastopnik: V. Rytikov, odvetnik)

Tožena stranka: Svet Evropske unije (zastopnika: R. Pekař in P. Mahnič, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2020/373 z dne 5. marca 2020 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2020, L 71, str. 10) in Izvedbene uredbe Sveta (EU) 2020/370 z dne 5. marca 2020 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2020, L 71, str. 1) v delu, v katerem je s tema aktoma ime tožeče stranke ohranjeno na seznamu oseb, subjektov in organov, za katere se uporabljajo ti omejevalni ukrepi.

Izrek

1. Sklep Sveta (SZVP) 2020/373 z dne 5. marca 2020 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2020/370 z dne 5. marca 2020 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Sergeja Arbuzova ohranjeno na seznamu oseb, subjektov in organov, za katere se uporabljajo ti omejevalni ukrepi.

2. Svetu Evropske unije se naloži plačilo stroškov.

(1) UL C 222, 6.7.2020.
C 463/23

Sodba Splošnega sodišča z dne 28. septembra 2022 – Malacalza Investimenti/ECB

(Zadeva T-552/19 OP) (1)

(Dostop do dokumentov - Sklep 2004/258/ES - Sklep ECB o imenovanju začasne uprave v družbi Banca Carige - Zavrnitev dostopa - Izjema v zvezi z varstvom zaupnosti informacij, ki so kot take varovane po pravu Unije - Splošna domneva zaupnosti - Izjema v zvezi z varstvom poslovnih interesov fizične ali pravne osebe, vključno z intelektualno lastnino - Pojem zaupnih informacij - Obveznost obrazložitve - Ugovor)

(2022/C 463/31)

Jezik postopka: italijanščina

Stranki

Tožeča stranka v postopku v glavni stvari: Malacalza Investimenti Srl (Genova, Italija) (zastopniki: P. Ghiglione, E. De Giorgi, L. Amicarelli in S. Casini, odvetniki)

Tožena stranka v postopku v glavni stvari: Evropska centralna banka (zastopniki: A. Riso, F. von Lindeiner in M. Van Hoecke, agenti, skupaj z D. Sarmiento Ramírez-Escudero in O. Pollicino, odvetnika)

Predmet

Evropska centralna banka (ECB) s tožbo na podlagi člena 166(2) Poslovnika Splošnega sodišča vlaga ugovor zoper sodbo z dne 25. junija 2020, Malacalza Investimenti/ECB (T-552/19, EU:T:2020:294), s katero je bila razglašena ničnost sklepa ECB LS/LdG/19/185 z dne 12. junija 2019 o zavrnitvi dostopa do Sklepa Sveta guvernerjev ECB z dne 1. januarja 2019 o imenovanju začasne uprave v družbi Banca Carige SpA in do drugih dokumentov v zvezi s tem.

Izrek

1. Ugovor zoper zamudno sodbo z dne 25. junija 2020, Malacalza Investimenti/ECB, T 552/19, EU:T:2020:294, s katero je bila razglašena ničnost sklepa ECB z dne 12. junija 2019 o zavrnitvi dostopa do njenega Sklepa z dne 1. januarja 2019 o imenovanju začasne uprave v družbi Banca Carige SpA in do drugih dokumentov v zvezi s tem se zavrne, zato se razglasitev ničnosti sklepa ECB z dne 12. junija 2019, izrečena z zamudno sodbo, potrdi.

2. ECB se naloži plačilo stroškov.

(1) UL C 328, 30.9.2019.
2.

Izvedbena uredba Komisije (EU) 2018/1579 z dne 18. oktobra 2018 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih novih ali protektiranih pnevmatik iz gume, ki se uporabljajo za avtobuse ali tovornjake, z indeksom obremenitve nad 121, s poreklom iz Ljudske republike Kitajske ter o razveljavitvi Izvedbene uredbe (EU) 2018/163 se razglasi za nično v delu, v katerem uvaja dokončne protidampinške dajatve na uvoz izdelkov, ki jih proizvajajo ti proizvajalci izvozniki: — Chaoyang Long March Tyre Co. Ltd; — Triangle Tyre Co. Ltd; — Shandong Wanda Boto Tyre Co. Ltd; — Qingdao Doublestar Tire Industrial Co. Ltd; — Ningxia Shenzhou Tire Co. Ltd; — Guizhou Tyre Co. Ltd; — Aeolus Tyre Co. Ltd; — Shandong Huasheng Rubber Co. Ltd; — Chongqing Hankook Tire Co. Ltd; — Prinx Chengshan (Shandong) Tire Co. Ltd; — Jiangsu Hankook Tire Co. Ltd; — Shandong Linglong Tire Co. Ltd; — Shandong Jinyu Tire Co., Ltd; — Sailun Jinyu Group Co. Ltd; — Shandong Kaixuan Rubber Co. Ltd; — Weifang Yuelong Rubber Co. Ltd; — Weifang Shunfuchang Rubber And Plastic Products Co. Ltd; — Shandong Hengyu Science & Technology Co. Ltd; — Jiangsu General Science Technology Co. Ltd; — Double Coin Group (Jiang Su) Tyre Co. Ltd; — Hefei Wanli Tire Co. Ltd; — Giti Tire (Anhui) Company Ltd; — Giti Tire (Fujian) Company Ltd; — Giti Tire (Hualin) Company Ltd; — Giti Tire (Yinchuan) Company Ltd; — Qingdao GRT Rubber Co. Ltd.
2.

Carlesu Puigdemontu i Casamajóju in Antoniu Comínu i Oliveresu se naloži, da nosita svoje stroške in stroške Evropskega parlamenta, vključno v okviru zadev T-388/19 R, C-646/19 P(R) in T-388/19 R-RENV.
Sodba Splošnega sodišča z dne 19. januarja 2022 – Deutsche Telekom/Komisija

(Zadeva T-610/19) (1)

(Ničnostna in odškodninska tožba - Konkurenca - Zloraba prevladujočega položaja - Slovaški trg širokopasovnih telekomunikacijskih storitev - Sklep o ugotovitvi kršitve člena 102 PDEU in člena 54 Sporazuma EGP - Sodba, s katero je bil sklep razglašen za delno ničen in je bil znižan znesek naložene globe - Zavrnitev Komisije, da plača zamudne obresti - Člen 266 PDEU - Člen 90(4)(a) Delegirane uredbe (EU) št. 1268/2012 - Dovolj resna kršitev pravnega pravila, s katerim so posameznikom podeljene pravice - Nemožnost razpolaganja z neupravičeno plačanim zneskom globe - Izgubljeni dobiček - Zamudne obresti - Obrestna mera - Škoda)

(2022/C 119/42)

Jezik postopka: nemščina

Stranki

Tožeča stranka: Deutsche Telekom AG (Bonn, Nemčija) (zastopniki: P. Linsmeier, U. Soltész, C. von Köckritz in P. Lohs, odvetniki)

Tožena stranka: Evropska komisija (zastopnika: P. Rossi in L. Wildpanner, agenta)

Predmet

Prvič, predlog na podlagi člena 263 PDEU za razglasitev ničnosti sklepa Komisije z dne 28. junija 2019 o zavrnitvi plačila zamudnih obresti tožeči stranki na del globe, vrnjene na podlagi sodbe z dne 13. decembra 2018, Deutsche Telekom/Komisija (T-827/14, EU:T:2018:930), in drugič, predlog na podlagi člena 268 PDEU za povračilo izgubljenega dobička zaradi nemožnosti razpolaganja s to glavnico ali, podredno, škode, ki je tožeči stranki nastala, ker je Komisija zavrnila plačilo zamudnih obresti na to glavnico.

Izrek

1. Evropski komisiji se naloži, naj družbi Deutsche Telekom AG plača odškodnino za nastalo škodo v znesku 1 750 522,83 EUR.

2. Odškodnina iz točke 1 se poveča za zamudne obresti od razglasitve te sodbe do celotnega plačila po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za 3,5 odstotne točke.

3. Sklep Komisije z dne 28. junija 2019, s katerim je zavrnila plačilo zamudnih obresti družbi Deutsche Telekom za obdobje od 16. januarja 2015 do 19. februarja 2019 na glavnico globe, vrnjene na podlagi sodbe z dne 13. decembra 2018, Deutsche Telekom/Komisija (T-827/14, EU:T:2018:930), se razglasi za ničen.

4. V preostalem se tožba zavrne.

5. Komisiji se naloži plačilo njenih stroškov in polovice stroškov družbe Deutsche Telekom.

6. Družba Deutsche Telekom nosi polovico svojih stroškov.

(1) UL C 363, 28.10.2019.
Sodba Splošnega sodišča z dne 23. februarja 2022 – Chemours Netherlands/ECHA

(Zadeva T-636/19) (1)

(REACH - Snovi, ki vzbujajo veliko zaskrbljenost - Določitev seznama snovi, ki bodo morda vključene v Prilogo XIV k Uredbi (ES) št. 1907/2006 - Sklep o opredelitvi 2,3,3,3-tetrafluoro-2-(heptafluoropropoxy) propionske kisline, njenih soli in njenih acil halogenidov kot snovi, ki izpolnjuje merila, določena za vključitev na seznam - Člen 57 Uredbe št. 1907/2006 - Očitna napaka pri presoji - Sorazmernost)

(2022/C 171/31)

Jezik postopka: angleščina

Stranke

Tožeča stranka: Chemours Netherlands BV (Dordrecht, Nizozemska) (zastopnika: R. Cana in E. Mullier, odvetnici)

Tožena stranka: Evropska agencija za kemikalije (zastopniki: W. Broere, N. Herbatschek in M. Heikkilä, agenti, skupaj s S. Raesom, odvetnikom)

Intervenienti v podporo tožene stranke: Kraljevina Nizozemska (zastopniki: M. Bulterman, J. Langer in C. Schillemans, agenti), ClientEarth AISBL (Bruselj, Belgija), ClientEarth (London, Združeno kraljestvo), CHEM Trust Europe eV (Hamburg, Nemčija) (zastopnik: N. Angelet, odvetnik)

Predmet

Predlog na podlagi člena 263 PDEU za razglasitev ničnosti sklepa ECHA ED/71/2019 z dne 4. julija 2019, ki je začel veljati 16. julija 2019, v delu, v katerem je 2,3,3,3-tetrafluoro-2-(heptafluoropropoxy) propionska kislina, njene soli in njeni acil halogenidi (ki vključujejo katerikoli njihov izomer ali kombinacije teh) vključena na seznam snovi, ki bodo morda vključene v Prilogo XIV k Uredbi (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 2006, str. 1, in popravek v UL 2007, L 136, str. 3).

Izrek

1. Tožba se zavrne.

2. Chemours Netherlands BV nosi svoje stroške ter stroške Evropske agencije za kemikalije (ECHA), ClientEarth AISBL, ClientEarth in CHEM Trust Europe eV.

3. Kraljevina Nizozemska nosi svoje stroške.

(1) UL C 399, 25.11.2019.
C 357/18

Sodba Splošnega sodišča z dne 14. julija 2021 – AI/ECDC

(Zadeva T-65/19) (1)

(Javni uslužbenci - Osebje ECDC - Psihično nasilje - Člen 12a Kadrovskih predpisov - Prošnja za pomoč - Obseg dolžnosti pomoči - Člen 24 Kadrovskih predpisov - Odpoved pogodbe o zaposlitvi storilca prijavljenega ravnanja - Neuvedba disciplinskega postopka - Člen 86 Kadrovskih predpisov - Odgovor na prošnjo za pomoč - Ničnostna tožba - Akt, ki posega v položaj - Kršitev pravice do izjave - Neobstoj obrazložitve - Zavrnitev dostopa do poročila o preiskavi in do drugih dokumentov - Člen 41 Listine o temeljnih pravicah - Odgovornost)

(2021/C 357/28)

Jezik postopka: angleščina

Stranki

Tožeča stranka: AI (zastopnika: L. Levi in A. Champetier, odvetnika)

Tožena stranka: Evropski center za preprečevanje in obvladovanje bolezni (zastopniki: J. Mannheim in A. Iber, agentki, skupaj z D. Waelbroeckom in A. Duronom, odvetnikoma)

Predmet

Predlog na podlagi člena 270 PDEU, prvič, za razglasitev ničnosti odločb ECDC z dne 18. maja, 20. junija in 26. oktobra 2018, sprejetih v odgovor na prošnjo tožeče stranke za pomoč zaradi psihičnega nasilja in na prošnjo za dostop do nekaterih dokumentov, ter drugič, za povračilo škode, ki naj bi ji nastala.

Izrek

1. Odločba Evropskega centra za preprečevanje in obvladovanje bolezni (ECDC) z dne 18. maja 2018, sprejeta na podlagi prošnje za pomoč, ki jo je oseba AI vložila 20. maja 2017, se razglasi za nično.

2. Odločba ECDC z dne 20. junija 2018 se razglasi za nično v delu, v katerem je osebi AI zavrnjen dostop do nezaupnih delov poročila o preiskavi, ki se nanašajo nanjo, pripravljenega v zvezi z njeno prošnjo za pomoč z dne 20. junija 2017, in do elektronskega sporočila osebe A z dne 17. januarja 2018.

3. Odločba ECDC z dne 26. oktobra 2018 o zavrnitvi pritožbe osebe AI z dne 2. julija 2018 se razglasi za nično.

4. Odškodninski zahtevek se zavrne.

5. ECDC nosi poleg svojih stroškov še tri četrtine stroškov, ki so nastali osebi AI.

6. Oseba AI nosi četrtino svojih stroškov.

(1) UL C 131, 8.4.2019.
C 297/36

Sodba Splošnega sodišča z dne 9. junija 2021 – Hill Mansilla/Komisija

(Zadeva T-575/19) (1)

(Javni uslužbenci - Uradniki - Napredovanje - Napredovalno obdobje 2018 - Odločba o nenapredovanju - Primerjalna ocena uspešnosti - Merila za ocenjevanje - Očitna napaka pri presoji - Enako obravnavanje - Prepoved diskriminacije)

(2021/C 297/42)

Jezik postopka: francoščina

Stranki

Tožeča stranka: Élise Hill Mansilla (Rodemack, Francija) (zastopnik: R. Mbonyumutwa, odvetnik)

Tožena stranka: Evropska komisija (zastopnika: M. Brauhoff in L. Vernier, agenta)

Predmet

Predlog na podlagi člena 270 PDEU, prvič, za razglasitev ničnosti odločbe Komisije z dne 13. novembra 2018 o tem, da se ime tožeče stranke ne vpiše na dokončni seznam uradnikov, ki so napredovali v okviru napredovalnega obdobja 2018, in drugič, za naložitev odškodnine za nepremoženjsko in premoženjsko škodo, ki naj bi zadnjenavedeni nastala zaradi te odločbe.

Izrek

1. Tožba se zavrne.

2. Élise Hill Mansilla se naloži plačilo stroškov.

(1) UL C 357, 21.10.2019.
C 242/23

Sodba Splošnega sodišča z dne 14. aprila 2021 – SGI Studio Galli Ingegneria/Komisija

(Zadeva T-285/19) (1)

(Arbitražna klavzula - Sedmi okvirni program za raziskave, tehnološki razvoj in predstavitvene dejavnosti (2007-2013) - Sporazum o nepovratnih sredstvih - Projekt Marsol - Upravičeni stroški - Poročilo o preiskavi urada OLAF, s katerim je bilo ugotovljeno, da nekateri priglašeni stroški niso bili upravičeni - Povrnitev plačanih stroškov - Dokazno breme - Načelo dobre vere - Pravica do izjave - Načelo dobrega upravljanja - Pravica do obrambe - Sorazmernost)

(2021/C 242/30)

Jezik postopka: italijanščina

Stranki

Tožeča stranka: SGI Studio Galli Ingegneria Srl (Rim, Italija) (zastopniki: F. Marini, V. Catenacci in R. Viglietta, odvetniki)

Tožena stranka: Evropska komisija (zastopnika: J. Estrada de Solà in A. Spina, agenta)

Predmet

S predlogom na podlagi člena 272 PDEU se prvenstveno in v bistvu želi ugotoviti, da tožeča stranka ni dolžna povrniti zneska 487 914,32 EUR, ki je del zneska, ki ji je bil odobren v okviru sporazuma o nepovratnih sredstvih št. 619120 v zvezi s projektom Marsol, podredno ugotoviti, da znesek povračila ne sme presegati 100 044,99 EUR in še bolj podredno, doseči, da se Komisiji naloži, naj tožeči stranki iz naslova neupravičene obogatitve plača stroške, ki so ji nastali pri izvedbi navedenega projekta.

Izrek

1. Tožba se zavrne.

2. Družbi SGI Studio Galli Ingegneria Srl se naloži plačilo stroškov.

(1) UL C 213, 24.6.2019.
Sodba Splošnega sodišča z dne 3. februarja 2021 – Ilunga Luyoyo/Svet

(Zadeva T-124/19) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 98/29)

Jezik postopka: francoščina

Stranki

Tožeča stranka: Ferdinand Ilunga Luyoyo (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile, S. Van Overmeire in M.-C. Cadilhac, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/1940 z dne 10. decembra 2018 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 314, str. 47) in Izvedbene uredbe Sveta (EU) 2018/1931 z dne 10. decembra 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 314, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Ferdinandu Illungu Luyoyi se naloži plačilo stroškov.

(1) UL C 139, 15.4.2019.
C 128/35

Sodba Splošnega sodišča z dne 10. februarja 2021 – Herlyn in Beck/EUIPO – Brillux (B.home)

(Zadeva T-821/19) (1)

(Znamka Evropske unije - Postopek z ugovorom - Prijava besedne znamke Evropske unije B.home - Prejšnja besedna mednarodna znamka B-Wohnen - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))

(2021/C 128/42)

Jezik postopka: nemščina

Stranke

Tožeči stranki: Sonja Herlyn (Grünwald, Nemčija) in Christian Beck (Grünwald) (zastopnik: H. Hofmann, odvetnik)

Tožena stranka: Urad Evropske unije za intelektualno lastnino (zastopnik: M. Fischer, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Brillux GmbH & Co. KG (Münster, Nemčija) (zastopnik: R. Schiffer, odvetnik)

Predmet

Tožba zoper odločbo petega odbora za pritožbe pri EUIPO z dne 24. septembra 2019 (zadeva R 373/2019-5) v zvezi s postopkom z ugovorom med, na eni strani družbo Brillux in na drugi strani S. Herlyn in C. Beck.

Izrek

1. Tožba se zavrne.

2. S. Herlyn in C. Becku se naloži plačilo stroškov.

(1) UL C 27, 27.1.2020.
Sodba Splošnega sodišča z dne 16. decembra 2020 – H.R. Participations/EUIPO – Hottinger Investment Management (JCE HOTTINGUER)

(Zadeva T-535/19) (1)

(Znamka Evropske unije - Postopek za ugotovitev ničnosti - Besedna znamka Evropske unije JCE HOTTINGUER - Prejšnja nacionalna neregistrirana znamka HOTTINGER - Relativni razlog za zavrnitev - Napotitev na nacionalno pravo, ki velja za prejšnjo znamko - Pravila common law, ki veljajo za tožbo zoper zavajajoče označevanje (action for passing off) - Člen 8(4) in člen 53(1)(c) Uredbe (ES) št. 207/2009 [postala člen 8(4) in člen 60(1)(c) Uredbe (EU) 2017/1001))

(2021/C 53/46)

Jezik postopka: angleščina

Stranke

Tožeča stranka: H.R. Participations SA (Luxembourg, Luksemburg) (zastopniki: P. Wilhelm, J. Rossi, E. Dumur in G. Hadot-Pericard, odvetniki)

Tožena stranka: Urad Evropske unije za intelektualno lastnino (zastopniki: J. Crespo Carrillo in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Hottinger Investment Management Ltd (London, Združeno kraljestvo) (zastopnika: W. Sander, solicitor, in M. Beebe, barrister)

Predmet

Tožba zoper odločbo drugega odbora za pritožbe pri EUIPO z dne 3. maja 2019 (zadeva R 2078/2018-2) v zvezi s postopkom za ugotovitev ničnosti med Hottinger Investment Management in H.R. Participations.

Izrek

1. Tožba se zavrne.

2. H.R. Participations SA se naloži plačilo stroškov.

(1) UL C 312, 16.9.2019.
C 35/45

Sodba Splošnega sodišča z dne 9. decembra 2020 – Ace of spades/EUIPO – Krupp in Borrmann (JC JEAN CALL Champagne GRANDE RÉSERVE)

(Zadeva T-621/19) (1)

(Znamka Evropske unije - Postopek z ugovorom - Prijava tridimenzionalne znamke Evropske unije JC JEAN CALL Champagne GRANDE RÉSERVE - Prejšnje tridimenzionalne znamke Evropske unije - Relativni razlogi za zavrnitev - Podobnost znakov - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Neobstoj škodovanja ugledu - Člen 8(5) Uredbe št. 207/2009 (postal člen 8(5) Uredbe 2017/1001))

(2021/C 35/58)

Jezik postopka: angleščina

Stranke

Tožeča stranka: Ace of spades Holdings LLC (New York, New York, Združene države) (zastopnik: A. Gómez López, odvetnik)

Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)

Drugi stranki v postopku pred odborom za pritožbe pri EUIPO: Gerhard Ernst Krupp (München, Nemčija), Elmar Borrmann (Reith, Avstrija)

Predmet

Tožba zoper odločbo petega odbora za pritožbe pri EUIPO z dne 20. junija 2019 (zadeva R 2/2019-5) v zvezi s postopkom z ugovorom med družbo Ace of spades Holdings, na eni strani in G. E. Kruppom in E. B. Borrmannom, na drugi.

Izrek

1. Odločba petega odbora za pritožbe Urada Evropske unije za intelektualno lastnino (EUIPO) z dne 20. junija 2019 (zadeva R 2/2019-5) se razveljavi v delu, v katerem je bila z njo zavrnjena tožba družbe Ace of spades Holdings LLC in ugovor, ki temelji na členu 8(1)(b) Uredbe št.o 207/2009.

2. Tožba se v preostalem zavrne.

3. Vsaka stranka nosi svoje stroške.

(1) UL C 399, 25.11.2019.
C 9/14

Sodba Splošnega sodišča z dne 11. novembra 2020 – AD/ECHA

(Zadeva T-25/19) (1)

(Javni uslužbenci - Začasni uslužbenci - Pogodba o zaposlitvi za določen čas - Odločba o nepodaljšanju - Dolžnost skrbnega ravnanja - Enako obravnavanje - Očitna napaka pri presoji - Zloraba pooblastil - Pravica do izjave - Obveznost obrazložitve - Odgovornost)

(2021/C 9/20)

Jezik postopka: angleščina

Stranki

Tožeča stranka: AD (zastopnici: N. Flandin in L. Levi, odvetnici)

Tožena stranka: Evropska agencija za kemikalije (zastopniki: C.-M. Bergerat in T. Zbihlej, agenta, skupaj z A. Duron, odvetnico)

Predmet

Predlog na podlagi člena 270 PDEU na eni strani za razglasitev ničnosti v bistvu, prvič, odločbe ECHA z dne 28. marca 2018 o nepodaljšanju pogodbe o zaposlitvi tožeče stranke za določen čas, in drugič, razpisa prostega delovnega mesta za oblikovanje rezervnega seznama za zaposlovanje pogodbenih uslužbencev za funkcionalno skupino II, objavljenega 9. marca 2018, ter na drugi strani za povračilo premoženjske in nepremoženjske škode, ki naj bi jo tožeča stranka utrpela zaradi odločbe z dne 28. marca 2018 in razpisa prostega delovnega mesta z dne 9. marca 2018.

Izrek

1. Tožba se zavrne.

2. AD se naloži plačilo stroškov.

(1) UL C 103, 18.3.2019.
C 399/35

Sodba Splošnega sodišča z dne 23. septembra 2020 – Polfarmex/EUIPO – Kaminski (SYRENA)

(Zadeva T-677/19) (1)

(„Znamka Evropske unije - Postopek za razveljavitev - Besedna znamka Evropske unije SYRENA - Resna in dejanska uporaba znamke - Obseg uporabe - Dokaz o uporabi - Člen 18(1) in člen 58(1)(a) in (2) Uredbe (EU) 2017/1001 - Obveznost obrazložitve - Člen 94(1), prvi stavek, Uredbe 2017/1001“)

(2020/C 399/51)

Jezik postopka: angleščina

Stranke

Tožeča stranka: Polfarmex S.A. (Kutno, Poljska) (zastopnik: B. Matusiewicz-Kulig, odvetnik)

Tožena stranka: Urad Evropske unije za intelektualno lastnino (zastopnik: H. O’Neill, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Arkadiusz Kaminski (Etobicoke, Ontario, Kanada) (zastopniki: E. Pijewska, M. Mazurek in W. Trybowski, odvetniki)

Predmet

Tožba zoper odločbo drugega odbora za pritožbe pri EUIPO z dne 11. julija 2019 (združeni zadevi R 1861/2018-2 in R 1840/2018-2) v zvezi s postopkom za razveljavitev med družbo Polfarmex in A. Kaminskim.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 11. julija 2019 (združeni zadevi R 1861/2018-2 in R 1840/2018-2) se razveljavi v delu, v katerem je ohranila registracijo znamke Evropske unije št. 9262767 za „avtomobile“ iz razreda 12, ki niso „dirkalni avtomobili“.

2. Tožba se v preostalem zavrne.

3. Vsaka stranka nosi svoje stroške.

(1) UL C 399, 25.11.2019.